Diari Oficial de la Generalitat Valenciana


Sumari del DOGV 5651, del 30-11-2007 (2007/14550)

RESOLUCIÓ de 27 de novembre de 2007, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del conveni de col·laboració entre la Secretaria Autonómica d'Educació de la Conselleria d'Educació i l'Institut Nacional d'Administració Pública, per a la promoció del coneiximent del valencià entre els funcionaris de l'administració General de l'Estat a la Comunitat Valenciana durant l'any 2007..
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5651

Data del DOGV
:   30-11-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/14489


Data del document
:   27-11-2007

Organisme emissor
:   Conselleria de Presidència

Tipus de document
:   Resolució

Descriptors 

:   * Conselleria Educació
    * formació en el lloc de treball
    * reciclatge professional
    * administració central
    * cooperació administrativa
    * ensenyament d'idiomes
    * llengua regional
    * funcionari

RESOLUCIÓ de 27 de novembre de 2007, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del conveni de col·laboració entre la Secretaria Autonómica d'Educació de la Conselleria d'Educació i l'Institut Nacional d'Administració Pública, per a la promoció del coneiximent del valencià entre els funcionaris de l'administració General de l'Estat a la Comunitat Valenciana durant l'any 2007.  
. [2007/14692]  
La Secretaria Autonómica d'Educació de la conselleria d'Educació i el Institut Nacional de Administración Pública han subscrit, després de la tramitació prèvia reglamentària, el 10 de setembre de 2007, el conveni de col·laboració per a la promoció del coneiximent del valencià entre els funcionaris de l'administració General de l'Estat en la Comunitat Valenciana durant l'any 2007.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 1545/2007, i que figura com a annex d'esta resolució.  
València, 27 de novembre de 2007. El director general de Relacions amb les Corts i Secretariat del Consell: Ángel Mompó Romero.  
Conveni de col·laboració entre la Secretaria Autonòmica d'Educació de la conselleria d'Educació de la Generalitat i l'Institut Nacional d'Aministració Pública per a la promoció del coneixement del valencià entre els funcionaris de l'administració General de l'Estat a la Comunitat Valenciana durant l'any 2007.  
Madrid, 10 de setembre de 2007  
Reunits  
D'una part, Concepción Gómez Ocaña, secretària autonòmica d'Educació de la conselleria d'Educació de la Generalitat, facultada per a la firma d'este conveni per acord del Consell del dia 27 d'abril de 2007.  
D'una altra part, Francisco Ramos Fernández-Torrecilla, director de l'Institut Nacional d'Administració Pública (INAP), nomenat per Reial Decret 874/2004, de 23 d'abril de 2004 (BOE de 24 d'abril), facultat per a este acte per la disposició addicional tretzena de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció donada per la Llei 4/1999, de 13 de gener, i amb el que establix l'article 6 b) del Reial Decret 1661/2000, de 29 de setembre, pel qual s'aprova l'Estatut de l'INAP, modificat pels reials decrets 1000/2002, de 27 de setembre, i 1320/2004, de 28 de maig.  
Ambdós parts es reconeixen recíprocament la competència per a subscriure el present conveni, i a este efecte  
Exposen  
Primer  
Que el 28 de desembre de 1995 es va subscriure un conveni entre l'INAP i la Generalitat Valenciana per a col·laborar en el foment de l'aprenentatge del valencià, amb vigència fins al 31 de desembre de 1997. El dit conveni s'ha prorrogat automàticament fins al 31 de desembre de 2007, ja que no ha sigut denunciat expressament per cap de les parts, d'acord amb el que preveu la clàusula sexta d'este.  
Segon  
Que la clàusula tercera de l'esmentat conveni de col·laboració establix que les aportacions de cada una de les institucions que firmen el conveni per al finançament dels cursos de valencià dirigits al personal al servici de l'administració General de l'Estat a la Comunitat Valenciana es fixaran anualment a través d'un acord que se subscriuria en desplegament d'este conveni.  
Tercer  
Que, segons el programa anual d'activitats presentat per la Comissió constituïda de conformitat amb la clàusula quinta del dit conveni per al seguiment i impuls de les activitats que són objecte, ambdós institucions aproven la realització dels cursos de promoció dels coneixements del valencià per a personal al servici de l'administració General de l'Estat a la Comunitat Valenciana durant l'any 2007.  
Quart  
Que, amb data 27 de març de 2007, va ser aprovat per la Comissió General per a la Formació Contínua, el Pla de Formació Interadministratiu d'Idiomes, que conté les accions formatives per a fomentar el coneixement de les llengües cooficials en els funcionaris de l'administració General de l'Estat destinats en dependències ubicades en territori de les comunitats autònomes que tinguen cooficialitat lingüística.  
Per tot el que s'ha exposat anteriorment, ambdós institucions acorden subscriure les següents:  
Clàusules  
Primera. Objecte  
L'objecte del present conveni és la cooperació de les Institucions firmants per a la formació i capacitació en idioma valencià del personal de l'administració General de l'Estat que presta servici en l'àmbit territorial de la Comunitat Valenciana.  
Segona. Obligacions assumides per les parts  
La conselleria d'Educació de la Generalitat, a través de la Secretaria Autonòmica d'Educació, organitzarà els cursos i les activitats formatives en idioma valencià destinats al personal pertanyent a l'administració General de l'Estat a la Comunitat Valenciana, i facilitarà els recursos humans, materials i tècnics per a garantir la convocatòria, l'organització i la realització d'eixes activitats formatives i cursos. Es comprometrà a la realització de les activitats previstes en el present conveni, i haurà de dur a terme com a mínim 40 accions formatives que hauran de comptar amb una participació d'almenys 800 alumnes i que suposaran la impartició mínima de 2.400 hores lectives.  
Tercera. Finançament per la Generalitat  
La conselleria d'Educació aportarà la quantitat de 56.395 euros, per al pagament de les despeses de contractació de servicis i l'adquisició de materials per a la realització dels cursos, a càrrec de la partida pressupostària 68.05.12.303.70.2 del vigent pressupost de la Generalitat, i a més, es compromet a gestionar directament les activitats formatives assenyalades.  
Quarta. Finançament per l'INAP i forma de pagament  
L'import de l'aportació de l'INAP ascendix a setanta-cinc mil set-cents cinc euros (75.705,00 euros), i s'imputarà al subconcepte 226.04 del seu pressupost de despeses vigent. La quantitat es farà efectiva una vegada firmat el conveni, mitjançant transferència bancària al compte de la Generalitat núm. 5772.5912.36.3215813935 del Banc d'Espanya.  
Quinta. Justificació de les despeses  
La Secretaria Autonòmica d'Educació de la Generalitat presentarà a l'INAP, abans del 31 de desembre de 2007, una memòria justificativa que descriga les activitats realitzades a càrrec de l'aportació econòmica de l'INAP, i una certificació expedida per l'òrgan gestor segons el model que s'hi adjunta com a annex I, en què s'acrediten les despeses executades a càrrec de la dita aportació econòmica.  
Sexta. Seguiment de l'execució del conveni  
Es constituirà una comissió de seguiment i impuls del present conveni, composta per dos representants de cada una de les parts firmants, la competència principal de la qual serà la proposta del pla anual de formació en idioma valencià.  
Per part de l'INAP, els representants seran el seu director o la persona en qui delegue i un altre representant que resulte designat; per part de la Generalitat, seran la secretària autonòmica d'Educació i un altre representant a designar.  
Sèptima. Naturalesa  
El present conveni té naturalesa administrativa, i en la seua interpretació i desplegament regix l'ordenament juridicoadministratiu, amb exprés acatament de les parts a la jurisdicció contenciosa administrativa.  
En tot cas, i de conformitat amb l'article 3.2 del Text Refós de la Llei de Contractes de les Administracions Públiques, Reial Decret Legislatiu 2/2000, de 16 de juny de 2000 (BOE de 21 de juny), els dubtes i llacunes que en l'execució o la interpretació del present conveni de col·laboració puguen suscitar-se, es resoldran aplicant els principis continguts en l'esmentada llei.  
Octava. Duració  
El present conveni produirà efectes des del moment de la seua firma fins al 31 de desembre de 2007, i com que el seu objecte està inclòs dins del Pla Interadministratiu de Formació corresponent a l'exercici 2007, li serà aplicable el que establix l'article nové de l'Orde APU/80/2006, de 12 de gener, per la qual s'establixen les bases reguladores per al desenrotllament de plans de formació.  
La denúncia del conveni no afectarà la realització de les activitats formatives en curs, que seguiran realitzant-se fins a la seua conclusió en les condicions pactades.  
El director de l'Institut Nacional d'Administració Pública.  
Francisco Ramos Fernández-Torrecilla  
La secretària autonòmica d'Educació de la conselleria d'Educació de la Generalitat  
Concepción Gómez Ocaña.  
Annex I  
Model de certificació a expedir  
Sr./Sra. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, en la seua condició de \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
(càrrec que ostenta)   
certifica que de la quantitat rebuda de l'Institut Nacional d'Administració Pública (INAP) corresponent al conveni de col·laboració per a la promoció del coneixement del valencià entre els funcionaris de l'administració General de l'Estat destinats a la Comunitat Valenciana durant l'exercici econòmic 2007, per un import de \_\_\_\_\_\_\_\_\_\_\_\_\_\_\_\_\_\_\_\_\_ euros, s'han realitzat despeses per un import total de \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_( ),  
(detall de la quantitat gastada en lletra i en número)  
per la impartició de \_\_\_ accions formatives que ha comportat la participació de \_\_\_ alumnes formats en un total de \_\_\_ hores lectives, i que justifiquen l'aplicació dels fons rebuts.  
I perquè conste, i als efectes oportuns s'expedix la present certificació a \_\_\_\_\_\_\_\_\_\_\_\_\_\_, \_\_\_\_ de \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ de 200\_.